Изабель Аджани

Изабель Ясмина Аджани (франц. Isabelle Yasmina Adjani; 1955 оны 6-р сарын 27-нд Парис хотын XVII дүүрэгт төрсөн) — Францын алдартай тайз, дэлгэцийн жүжигчин, дуучин. "Эзэмдэгч" (1981), "Алдаг зун" (1983), "Камилла Клодель" (1988), "Хатан хаан Марго" (1994) болон "Сүүлийн хичээл" (2008) зэрэг кинонуудад бүтээсэн дүрээрээ "Сезар шагналын шилдэг эмэгтэй жүжигчний 5 удаагийн шагналыг хүртсэн. 

Изабель Аджани ихэвчлэн эмзэг, оньсого мэт, солиотой эсвэл сэтгэл зүйн хувьд тогтворгүй дүрүүдийг бүтээдэг. Аджани дүрүүдийнхээ сэтгэл хөдөлгөм байдал, жүжиглэлтэд бүрэн орж, дүр бүрдээ хэтэрхий их өрөвдөх сэтгэлээр ханддаг гэдгээрээ алдартай.

 Намтар 
Изабель Ясмина Аджани 1955 оны 6-р сарын 27-нд Парисын 17-р дүүрэгт Алжирын цагаач Мохаммед Шериф Аджани, Германы Бавар мужийн католик шашинтан Эмма Аугуста (Густи) Швайнбергер нарын гэр бүлд төржээ.
thumb
Жүжигчний эцэг Мохаммед Аджанитай Дэлхийн 2-р дайны төгсгөлд Францын армид алба хааж байх үерээ эх Эмма тань танилцжээ. Тэд удалгүй гэрлэж, Эмма франц хэл огт мэддэггүй байсан ч түүнтэй хамт Парис руу нүүсэн гэдэг. 

Изабель Аджани 14 настайдаа "Эмбер" (1970) гэх анхны кинондоо тоглосон. Тэрээр анх 1972 онд "Комеди-Франсэз" театрт сонгодог жүжигчин гэдгээрээ хүлээн зөвшөөрөгдсөн. Тэрээр Мольерийн "Эхнэрүүдийн сургууль" (1973) киноны гол дүрийн эмэгтэй Агнесийн дүрийг бүтээж өндөр үнэлгээ авсан байна. Удалгүй тэрээр кино урлагт хүч үзэхээр театраа орхисон юм.

Аджани 1975 онд "Аделийн түүх" кинонд тоглосноороо 20 настайдаа Оскарын шагналд шилдэг эмэгтэй жүжигчний төрөлд нэр дэвшсэн нь тухайн үеийн хамгийн залуу нэр дэвшигч болсон (энэ амжилтыг тэрээр бараг 30 жилийн турш хадгалж байсан). Тэрээр "Жолооч" (1978) зэрэг Холливудын кинонуудад дүр бүтээх саналыг удалгүй хүлээн авсан. Аджани үүний өмнө "Шөнө дундын нөгөө тал" (1977) зэрэг кинонд тоглох боломжоос татгалзаж байсан.

1988 онд тэрээр "Камилла Клодель" нэртэй намтарчилсан киног хамтран продюсерлэж, гол дүрд тоглосон. Тэрээр энэ кинонд бүтээсэн дүрээрээ гурав дахь Сезар шагнал, хоёр дахь удаагаа Оскарын шагналд нэр дэвшиж, хоёр удаа Оскарын шагнал хүртсэн Францын анхны жүжигчин болжээ. Мөн уг кино нь гадаад хэлээрх шилдэг кинонд нэр дэвшсэн.

Изабель Аджани 1994 онд Патрис Шерогийн найруулсан "Хатан хаан Марго" кинонд бүтээсэн дүрээрээ дөрөв дэх Сезар шагнал хүртжээ. Тэрээр "Сүүлчийн хичээл" (2008) кинонд бүтээсэн дүрээрээ Сезар шагналыг таван удаа хүртсэн цорын ганц жүжигчин болжээ. Энэ кинонд тэрээр төв Францын захын нэгэн ахлах сургуулийн багшийн дүрд тоглосон. Кино 2009 оны 3-р сарын 20-нд Францын Arte сувгаар нээлтээ хийж, 2.2 сая үзэгчтэй болж, дараа нь 2009 оны 3-р сарын 25-нд кино театруудад нээлтээ хийсэн юм.

 Шагналууд 
ШагналОнНэр дэвшсэн ангилалКиноны нэрҮр дүнОскар шагнал1976Шилдэг эмэгтэй дүрАделийн түүхНэр дэвшигч1990Шилдэг эмэгтэй дүрКамилла КлоделНэр дэвшигчСезар шагнал1976Шилдэг эмэгтэй дүрАделийн түүх.Нэр дэвшигч1977Шилдэг эмэгтэй дүрБароккоНэр дэвшигч1982Шилдэг эмэгтэй дүрЭзэмдэгчЯлсан1984Шилдэг эмэгтэй дүрАлдаг зунЯлсан1986Шилдэг эмэгтэй дүрМетроНэр дэвшигч1989Шилдэг эмэгтэй дүрКамилла КлоделЯлсан1995Шилдэг эмэгтэй дүрМарго хатан хаанЯлсан2010Шилдэг эмэгтэй дүрСүүлийн хичээлЯлсан2019Шилдэг туслах эмэгтэй дүрХорвоо чинийхНэр дэвшигчКанны кино наадам1981Шилдэг эмэгтэй дүрийн шагналКвартетЯлсанШилдэг эмэгтэй дүрийн шагналЭзэмдэгчЯлсанБерлиний кино наадам1989Шилдэг эмэгтэй дүрд «Мөнгөн баавгай» шагналКамилла КлоделЯлсанДавид ди Донателло (итал. Ente David di Donatello) Италийн үндэсний кино шагнал1976Шилдэг гадаад эмэгтэй жүжигчинАделийн түүхЯлсанКартахены кино наадам1976Шилдэг эмэгтэй жүжигчинАделийн түүхЯлсанАНУ-ын кино шүүмжлэгчдийн үндэсний зөвлөл1976Шилдэг эмэгтэй жүжигчинАделийн түүхЯлсанАНУ-ын кино шүүмжлэгчдийн үндэсний нийгэмлэг1976Шилдэг эмэгтэй дүрАделийн түүхЯлсанНью-Йоркийн кино шүүмжлэгчдийн дугуйлан1976Шилдэг эмэгтэй жүжигчинАделийн түүхЯлсан"Бэмби" (герман. Bambi) германы телевиз, сэтгүүлийн шагнал 1980Шилдэг эмэгтэй дүрНосферату — шөнийн хий үзэгдэлЯлсанКабур дахь Кино наадам (фр. Festival du film de Cabourg)2003Шилдэг эмэгтэй дүрАдольфЯлсанЛүмьер (фр. Lumière) Францын үндэсний кино шагнал2010Шилдэг эмэгтэй жүжигчинСүүлийн хичээлЯлсанGlobe de Cristal Awards2010Шилдэг эмэгтэй дүрСүүлийн хичээлЯлсан

Ангилал:Францын жүжигчин
Ангилал:1955 онд төрсөн